1980 թվականին Վարդան Հարությունյանն իր չորս համախոհների հետ ստեղծել էր Հայ երիտասարդների միություն ընդհատակյա կազմակերպությունը, որի նպատակն էր Հայաստանի անկախությունը։ Կազմակերպության անդամները տարածում էին արգելված գրականություն։ Մեկ տարի անց նրանք ձերբակալվում են և դատվում։ Խմբի անդամներից միայն Հարությունյանն է, որ 65 հոդվածով՝ հակասովետական ագիտացիայի մեղադրանքով է դատվում։ Մյուս երեքը 65-ի հետ ստանում են նաև այլ քրեական հոդվածներ: